תודה רבה לעו”ד רם פרדס על ההשקעה ההתנדבותית הרבה. בימים הקרובים נפתח חשבון בנק ויהיה ניתן שוב לתרום ולהצטרף ללובי 99.
לאחר המיסוד הרשמי הדבר הראשון שחשוב לי לאשר מולכם: בקשתי לשמש כמרכז המיזם שלנו בשכר. מאז שיזמתי את לובי 99 לפני כשישה חודשים אני משמש בהתנדבות רכז/מנהל של המיזם וכעת ברצוני לבקש מכם אישור לקבל שכר חודשי של 5,000 ש”ח כדי שאוכל להמשיך ולהקדיש זמן רב להמשך התפתחותה והצלחתה של לובי 99.
השכר שלי, כמו של לינור (שעומד כפי שפרסמנו בעבר על 10,000 ש”ח לחודש) חשוף לעיני הציבור יחד עם התקציב המפורט שנשלח לכם בעבר ויישלח לכם שוב בקרוב מכיוון שאנו רואים בשקיפות ערך עליון, בדיוק כמו שהיינו מקווים לראות מנבחרי הציבור שלנו.
כלל ההוצאות מתכוננות כרגע לפעילות של חמישה חודשים בלבד (עד חודש מארס) כדי לא לחרוג חלילה מהתקציב המובסס על ההכנסות שלנו מקמפיין מימון ההמונים שעשינו יחד (מזכיר לכם שהכנסנו יחד כ 133,000 ש”ח).
בנוסף, ברצוני לעדכן אתכם שבשעה טובה ולאחר מיונים קפדניים של לינור ושלי, נבחרו ארבעה סטודנטים מוכשרים שילוו את הפרויקט שלנו תמורת מלגה סמלית, כל זאת בשיתוף עם “מתחברים” של היחידה למעורבות חברתית באונ’ ת”א. זה מהווה מכפיל כח משמעותי ללובי 99 ובקרוב נעדכן מי הם הנבחרים, כל זאת לאחר שיושלמו ההודעות לכל המשתתפים בתהליכי המיון.
2. הקשחת דמי אבטלה לצעירים: אם חשבתם שהנושא נגוז, טעיתם. הדיון אומנם נדחה אבל מדובר בסעיף שנמצא בחוק ההסדרים ויכול לעלות כל יום לוועדת העבודה והרווחה. בינתיים פנינו לשר האוצר ושרת השיוויון החברתי בפניות רשמיות, ח”כ אורלי לוי-אבקסיס מגישה הסתייגות על התקציב בנושא זה ח”כ יואב קיש כבר רתום לענין, ואנחנו מגייסים כנראה את התאחדות הסטודנטים למאבק.